O 4 d'agosto de 1704, una atra esquadra anglesa prenió Chibraltar. Os suyos comandants (Sir George Rooke y o Prencipe Chorche) prenioron o Penyón en nombre de l'Archiduque Carlos d'Austria, pretendient a la cadiera d'Espanya. Entre os expedicionarios, se i trobaba un batallón de catalans, que desembarcoron en l'actual Catalan Bay. Un d'os protagonistas d'istos escaicimientos ye o famoso duque de Marlborough (dito Mambrú por os espanyols). Nueu anyos más tardi, a conquiesta se formalizo por meyo d'o Tractato d'Utrecht (1713), en o que Espanya cedeba a lo Reino Uniu o Penyón con a condición d'evitar, u en defecto d'ixo controlar, o contrabando enta Espanya.